Babelscape/SREDFM huggingface dataset:
पूर्व दिल्ली

पूर्वी दिल्ली भारत में दिल्ली राष्ट्रीय राजधानी क्षेत्र का एक प्रशासनिक जिला है। यह पश्चिम में यमुना, उत्तर में उत्तर पूर्व दिल्ली, पूर्व में उत्तर प्रदेश का ग़ाज़ियाबाद ज़िला और दक्षिण में उत्तर प्रदेश का गौतम बुद्ध नगर जिला से घिरा हुआ है।
पूर्वी दिल्ली का कुल क्षेत्रफल 64 वर्ग किलोमीटर है।

प्रशासकीय रूप से, यह जिला तीन उपमंडल में विभाजित है: गाँधी नगर, प्रीत विहार
स्टार उत्सव

स्टार उत्सव हिंदी भाषा में प्रसारित होने वाला चैनल है। इसपर स्टार प्लस व लाइफ ओके के कुछ लोकप्रिय कार्यक्रमों का प्रसारण किया जाता है। ये चैनल भारत में उपलब्ध है। ये चैनल मुख्यतः उन लोगों के लिए बनाया गया है जो लोग केबल टेलिविज़न से हाल फिलहाल में ही जुड़े हैं। इससे उन लोगों को छोटे परदे के वैभवशाली और लोकप्रिय कार्यक्रमों को पुनः देखने का अवसर मिल जाता है। कार्यक्रमों का चुनाव स्टार प्लस,स्टार वन तथा लाइफ ओके संग्रह से किया जाता है। यह चैनल भारत के कस्बो और ग्रामीण क्षेत्रों में भी उ
पलब्ध है जिससे इन क्षेत्रों के लोगो को भी स्टार समूह के कुछ सबसे प्रचलित कार्यक्रमों को देखने का अवसर मिलता है, जो इसे भारतीय मध्यम वर्ग का सम्राट बनाता है। 1 मार्च 2019 को ट्राई इंडिया के नये नियम के बाद इसे डीडी फ्री डिश से हटा दिया गया था।
दिल्ली छावनी

दिल्ली छावनी दिल्ली के दक्षिण पश्चिम दिल्ली जिला का एक उप मंडल है। दिल्ली छावनी दिल्ली के रिंग मार्ग पर आने वाला एक बस स्टॉप भी है। 

श्रेणी:रिंग मार्ग के बस स्टॉप
श्रेणी:दिल्ली के स्थल
श्रेणी:दिल्ली के उपमंडल
राजौरी गार्डन

राजौरी गार्डन दिल्ली के पश्चिम दिल्ली जिला का एक उप मंडल है। 
 राजौरी गार्डन दिल्ली के रिंग मार्ग पर आने वाला एक बस स्टॉप भी है। 
श्रेणी:दिल्ली के बस स्टॉप
श्रेणी:रिंग मार्ग के बस स्टॉप
श्रेणी:दिल्ली के स्थल
पंजाबी बाग

पंजाबी बाग दिल्ली के पश्चिम दिल्ली जिला का एक उप मंडल है। 
 पंजाबी बाग दिल्ली के रिंग मार्ग पर पड़ने वाला एक चौराहा है। इसे रोहतक मार्ग काटता है।


श्रेणी:रिंग मार्ग, दिल्ली के चौक
एबीपी माझा

एबीपी माझा मुंबई, महाराष्ट्र में स्थित एक मराठी समाचार टीवी चैनल है। राजीव खांडेकर चैनल के कार्यकारी संपादक हैं।

चैनल को पहले 1 जून 2012 तक "स्टार माझा" कहा जाता था। एबीपी ग्रुप ने स्टार से 2012 में इसके स्वामित्व हासिल कर लिए।
नजफगढ़

नजफगढ़ दिल्ली में स्थित एक आवासीय क्षेत्र तथा बाजार है। यह दक्षिण पश्चिम दिल्ली जिले के तीन उपमण्डलों में से एक है। नजफगढ़ नई दिल्ली के केंद्र से २९ किलोमीटर की दूरी पर हरियाणा सीमा के पास दिल्ली के बाहरी इलाके में दक्षिण-पश्चिमी हिस्से में स्थित है। यहाँ दिल्ली और हरियाणा की ग्रामीण और शहरी आबादी का मिश्रण है।

नजफगढ़ मुख्य रूप से ग्रामीण दिल्ली में एक आर्थिक और परिवहन केंद्र होने के लिए जाना जाता है। नजफगढ़ में स्थित प्रमुख बाजारों में मुख्य बाजार, नवादा बाजार (सोम बाजार), अनाज मंडी, तूड़ा मंडी और सब्जी मंडी शामिल हैं नजफगढ़ फ़िरनी से सात सड़कें शुरू होती हैं, जो कि इंद्रलोक, छावला, खैरा, घुम्मन हेड़ा, गलिब पुर, दौराला, ढांसा, झाड़ौदा, दिचाऊँ और नांगलोई की और जाती हैं। छावला, ढांसा और झाड़ौदा की ओर जाने वाली सड़कें आगे हरियाणा के गुड़गांव, झज्जर और बहादुरगढ़ नगरों तक जाती हैं।
अमेरिकी डॉलर

thumb|150x150px|एक अमेरिकी डॉलर का नोट
अमेरिकी डॉलर संयुक्त राज्य अमेरिका की राष्ट्रीय मुद्रा है। एक डॉलर में सौ सेंट होते हैं। पचास सेंट के सिक्के को आधा डॉलर कहा जाता है। पच्चीस सेंट के सिक्के को क्वार्टर कहते हैं। दस सेंट का सिक्का डाइम कहलाता है और पाँच सेंट के सिक्के को निकॅल कहते हैं। एक सेंट को पैनी के नाम से पुकारा जाता है। डॉलर के नोट १,५,१०,२०,५० और १००manoj 
Gkomb डॉलर में मिलते है।
सब टीवी

सब टीवी एक हिन्दी टी वी चैनल है। इसकी शुरुआत 23 अप्रैल 1999 में श्री अधिकारी ब्रदर्स ने एक सामान्य मनोरंजक चैनल के रूप में की। 2003 में यह चैनल हास्य केन्द्रित हो गया। मार्च 2005 में सब टी वी को सोनी टी वी ने ग्रहण कर लिया और युवा केन्द्रित हो गया। जून 2008 में चैनल ने फिर से हास्य केन्द्रित होने की घोषणा की। यह एक हास्य पूर्ण टी वी चैनल है। यह सोनी का एक नया चेनल है।
इक्ष्वाकु वंश

इक्ष्वाकु वंश प्राचीन भारत के शासकों का एक वंश है। यह मुल रूप से आर्य है तथा मनु के वंशज है। इनकी उत्पत्ति सूर्यवंशियों में से हुई थी। ये प्राचीन कोशल देश के राजा थे और इनकी राजधानी अयोध्या थी। रामायण और महाभारत में इन दोनों वंशों के अनेक प्रसिद्ध शासकों का उल्लेख है। जैन और बौद्ध धर्म में भी इक्ष्वाकु वंश का बहुत महत्व है। सभी जैन तीर्थंकर इक्ष्वाकु वंश में ही उत्पन्न हुए थे। बुद्धवंश के अनुसार शाक्यमुनि गौतम बुद्ध, ओक्काक के कुल में जन्मे थे जो संस्कृत के 'इक्ष्वाकु' का ही पालि रूप है।

== संदर्भ ==
आज तक

आज तक एक हिन्दी समाचार टी वी चैनल है। इसका स्वामित्व इण्डिया टुडे ग्रुप नेटवर्क लिमिटेड के पास है। आज तक भारत के सर्वाधिक देखे जाने वाले हिन्दी समाचार चैनलों में से एक है। आज तक का मुख्यालय नई दिल्ली, भारत में स्थित है।

आज तक को लिम्का बुक ऑफ़ रिकॉर्ड्स द्वारा भी सर्वश्रेष्ठ समाचार चैनल के रूप में सम्मानित किया जा चुका है।
कारक

रूपविज्ञान के सन्दर्भ में, किसी वाक्य, मुहावरा या वाक्यांश में संज्ञा या सर्वनाम का क्रिया के साथ उनके सम्बन्ध के अनुसार रूप बदलना कारक कहलाता है। अर्थात् व्याकरण में संज्ञा या सर्वनाम शब्द की वह अवस्था जिसके द्वारा वाक्य में उसका क्रिया के साथ संबंध प्रकट होता है उसे कारक कहते हैं।
संज्ञा या सर्वनाम का क्रिया से सम्बन्ध जिस रूप से जाना जाता है, उसे कारक कहते हैं। कारक यह इंगित करता है कि वाक्य में संज्ञा या सर्वनाम का काम क्या है। कारक कई रूपों में देखने को मिलता है।

कुछ भाषाओं में संज्ञा और सर्वनाम के अतिरिक्त विशेषण और क्रियाविशेषण (ऐडवर्ब) में भी विकार आते हैं। जैसे -'शीतलेन जलेन' (संस्कृत) में 'शीतलेन' विशेषण है।

विभिन्न भाषाओं में कारकों की संख्या तथा कारक के अनुसार शब्द का रूप-परिवर्तन भिन्न-भिन्न होता है। संस्कृत तथा अन्य प्राचीन भारतीय भाषाओं में आठ कारक होते हैं। जर्मन भाषा में चार कारक हैं। 

कारक विभक्ति - संज्ञा अथवा सर्वनाम शब्दों के कारक अनुसार रूप-परिवर्तन को कहते हैं।

दूसरे शब्दों में- संज्ञा अथवा सर्वनाम को क्रिया से जोड़ने वाले चिह्न अथवा परसर्ग ही कारक कहलाते हैं।
न्यूज़ 18

न्यूज़ 18 इंडिया( पहले आईबीएन 7) एक हिन्दी टी वी चैनल है। यह एक समाचार चैनल है।
'2006-2009 तक मूल रूप से इसे "चैनल 7" के नाम से जाना जाता था। इसका स्वामित्व टीवी 18 के पास है। 

फ़रवरी 2015 में, आईबीएन-7 , टीजीआई के सर्वेक्षण के अनुसार शीर्ष तीन हिन्दी समाचार टीवी चैनलों में से एक था।
एनडीटीवी इंडिया

एनडीटीवी इंडिया एक हिन्दी टी वी चैनल है। यह एक समाचार चैनल है। इस टीवी चैनल का पूरा नाम न्‍यू दिल्‍ली टेलीविजन है। 

एनडीटीवी इंडिया, भारत का एक हिंदी समाचार चैनल है जिसका मालिकाना नई दिल्ली टेलीविज़न लिमिटेड के पास है। 

जून 2016 में एनडीटीवी ने यूनाइटेड किंगडम में एन डी टी वि इंडिया और एनडीटीवी स्पाइस नामक दो अलग-अलग चैनल शुरू करने का निर्णय लिया। एनडीटीवी इंडिया न्यूज़ चैनल ने डीडी फ्री डिश चैनल नंबर 45 पर 1 मार्च 2019 को जोड़ा दिया

एनडीटीवी अपने अध्यक्ष, प्रणय रॉय, और उनकी पत्नी और प्रबंध निदेशक, राधिका रॉय के दिमाग की फसल थी।

1988 में, एनडीटीवी के निर्माताओं ने दूरदर्शन के लिए समाचार और सामयिक घटनाएँ द वर्ल्ड दिस वीक को प्रदर्शित किया। यह कार्यक्रम बेहद लोकप्रिय साबित हुआ और एनडीटीवी ने एक विश्वसनीय निजी समाचार निर्माता के रूप में अपनी छवि स्थापित कर ली। यह भारत के पहले 24 घंटे के समाचार चैनल, स्टार न्यूज के लिए एकमात्र समाचार सामग्री प्रदाता और निर्माता बन गया। 2003 में, उन्होंने दो 24 घंटे के समाचार चैनल-एनडीटीवी 24x7 को अंग्रेजी में और एनडीटीवी इंडिया को हिंदी में शुरू किया।
ना आना इस देश लाडो

ना आना इस देश लाडो एक हिंदी धारावाहिक है। यह धारावाहिक सबसे पहले कलर्स पर प्रसारित हुआ था, जिसके बाद यह धारावाहिक राज टीवी पर प्रसारित हुआ। इस धारावाहिक को तमिल नाडु में बहुत पसन्द किया गया। इसके हर अभिनेताओं के अभिनय को सराहा गया। सन् 2017 में इसने कलर्स पर अपने सीजन 2 लाडो - वीरपुर की मर्दानी के साथ टेलीविजन पर वापसी की पर सन् 2018 में यह शो बन्द हो गया।

इसकी कथा बेटी बचाओ अभियान से संबंधित है। जिसमे अम्माजी (मेघना मलिक) का अभिनय जबरदस्त है। धारावाहिक में ये दर्शाया जाता है की वीरपुर में बेटियों की जन्म के बाद ही हत्या कर दी जाती है, इसलिये वहां कोई बेटी नहीं है। फिर एक लड़की आती है और बेटी हत्या के इस मुद्दे का जम कर विरोध करती है, और लोगों की घटिया सोच को बदल देती है।
भूस्खलन

right|thumb|300px|कैल्फोर्निया में १९९७ के जनवरी माह में हुए भूस्खलन का कम्प्यूटर सिमुलेशन
right|thumb|300px|भूस्खलन
भूस्खलन (landslide) एक भूवैज्ञानिक घटना है। धरातली हलचलों जैसे पत्थर खिसकना या गिरना, पथरीली मिटटी का बहाव, इत्यादि इसके अंतर्गत आते है।

भू-स्खलन कई प्रकार के हो सकते हैं और इसमें चट्टान के छोटे-छोटे पत्थरों के गिरने से लेकर बहुत अधिक मात्रा में चट्टान के टुकड़े और मिटटी का बहाव शामिल हो सकता है तथा इसका विस्तार कई किलोमीटर की दूरी तक हो सकता है। 
भारी वर्षा तथा बाढ़ या भूकम्प के आने से भू-स्खलन हो सकता है। मानव गतिवधियों, जैसे कि पेड़ों आैर वनस्पति के हटाने, सड़क किनारे खड़ी चट्टान के काटने या पानी के पाइपों में रिसाव से भी भू-स्खलन हो सकता है।

;भू-स्खलन से पहले
भू-स्खलन से पहले की गई तैयारी से आपको अपने घर तथा व्यापार को होने वाले नुकसान को कम करने में मदद मिलेगी तथा आपकी जीवित बच निकलने में सहायक होगी। अपनी काउंसिल से पता लगाएं कि आपके इलाके में पहले भी कभी भू-स्खलन हुआ है तथा उनके दुबारा कहाँ होने की संभावना है। धरती के हिलने के चिन्हों की जाँच करें। इन चिन्हों में निम्नलिखित शामिल हैं: 
* दरवाजे तथा खिड़िकयों की चौखटों में अटकन 
* दरारें जहां चौखटें ठीक से नहीं बैठ रही हों या फिट हो रही हों
* डैक तथा बरामदे बाकी के सारे घर से कुछ दूरी पर खिसक या झुक रहे हों 
* धरती, सड़क या फुटपाथ में नई दरारें या उभार आ गए हों
* पेड़ों, रिटेनिंग (प्रतिधारक) दीवारों या फेन्सिस (बाड़ों) में झुकाव आना
* ऐसे इलाके जो सामान्य रूप से गीले नहीं होते वहां पानी का अचानक निकलना, रिसाव या रूकाव होना

;यदि आपको लगता है कि भू-स्खलन होने वाला है
आपके लिए यह जानना जरूरी है कि ऐसे में आपकी तुरन्त क्या प्रतिक्रिया होनी चाहिए
• निष्क्रमण करें (बाहर निकलें) तथा अपने साथ अपनी गेटअवे किट (प्रस्थान के समय साथ ले जाने की पेटी) लेकर जाएं
• अपने स्थानीय सिविल डिफेन्स एमरजेंसी मैनेजमैंट आफिस से सम्पर्क करें
• उन पड़ोसियों को सूचित करें जिनके इससे प्रभावित होने की संभावना है 

;भू-स्खलन के बाद
• जो क्षेत्र भू-स्खलन से प्रभावित है जब तक उसकी पूरी तरह से जाँच नहीं कर ली जाती, वहां लौट कर नहीं जाएं
• जब ऐसा करना सुरक्षित हो जाए तो बीमे के उद्देश्य से उस इलाके के फोटो खींचें तथा नोटस (विवरण) तैयार करें
बी पी सिन्हा

शाहाबाद (अब भोजपुर), बिहार के भुवनेश्वर प्रसाद सिन्हा (1 फरवरी 1899 - 12 नवंबर 1986) भारत के 6 वें मुख्य न्यायाधीश (1 अक्टूबर 1959 - 31 जनवरी 1964) थे। उन्होंने अप्रैल 1965 से फरवरी 1967 तक भारत स्काउट्स एंड गाइड्स के अध्यक्ष के रूप में भी कार्य किया। श्री सिन्हा का जन्म ग्राम गजापुर, सिन्हा अरहर (वर्तमान भोजपुर) के कायस्थ परिवार के एक प्रमुख सवर्ण हिन्दू परिवार में हुआ था। । उनके पोते बी। पी। सिंह भारत के सर्वोच्च न्यायालय के पूर्व न्यायाधीश हैं।

सिन्हा को बी.ए. (ऑनर्स) एम.ए., बी.एल. और 1 अक्टूबर 1959 से 31 जनवरी 1964 तक भारत के सर्वोच्च न्यायालय के मुख्य न्यायाधीश के रूप में कार्य किया। उन्हें अराह ज़िला स्कूल, पटना कॉलेज और पटना लॉ कॉलेज में शिक्षा मिली थी; बी.ए. में सफल उम्मीदवारों की सूची में सबसे ऊपर। (ऑनर्स।) और 1919 और 1921 में पटना विश्वविद्यालय के एम। ए। वह इतिहास में पहली बार खड़े होने के लिए श्रीमति राधिका सिन्हा गोल्ड मेडलिस्ट थीं।

एक गहरी धार्मिक व्यक्ति, अपनी सेवानिवृत्ति के बाद, सिन्हा ने एक शांत जीवन का नेतृत्व किया जो ज्यादातर आध्यात्मिक गतिविधियों के लिए समर्पित था, हालांकि उन्होंने कई निजी मध्यस्थ मामलों को स्वीकार किया। बाद के वर्षों में अंधे होते हुए, 1986 में उनकी मृत्यु हो गई। 
संभाले गए पद

वकिल, पटना उच्च न्यायालय, 1922–27

अधिवक्ता, 1927-35

लेक्चरर, गवर्नमेंट लॉ कॉलेज, पटना, 1926–35

सदस्य, विधि संकाय और पटना विश्वविद्यालय में परीक्षा बोर्ड ऑफ लॉ के सीनेट
सदस्य, बनारस हिंदू विश्वविद्यालय के न्यायालय
सरकार का प्लीडर 1935-39

सहायक शासकीय अधिवक्ता, 1940-42

न्यायाधीश, पटना उच्च न्यायालय, 1943-51

मुख्य न्यायाधीश, नागपुर उच्च न्यायालय 1951-54

न्यायाधीश, सुप्रीम कोर्ट, दिसंबर 1954 - 30 सितंबर 1959

भारत के मुख्य न्यायाधीश, अक्टूबर 1959 - जनवरी 1964, 31 जनवरी 1964 को सेवानिवृत्त हुए।
बी पी सिन्हा भारत के सर्वोच्च न्यायालय के भूतपूर्व न्यायाधीश रहे हैं।
ये प्रथम बिहारी थे जो सर्वोच्च न्यायालय के मुख्य न्यायाधीश बने।
अमेज़न वर्षावन

thumb|right|250px|अमेज़न वर्षावन का क्षेत्र
अमेज़न वर्षावन ( या "Amazônia"; या "Amazonia"), एमज़ोनिया, या अमेज़न वन के नाम से जाने जानेवाले चौड़ी पत्तियों और नमी युक्त वन है जो दक्षिण अमेरिका के अमेज़न बेसिन के एक बड़े भूभाग पर फैला हैं। यह बेसिन सत्तर लाख वर्ग किलोमीटर (१.७ अरब एकड़) क्षेत्र पर फैला है जिसमें से ५५ (१.४ अरब एकड़) लाख वर्ग किलीमीटर पर वर्षावन खड़े है। यह क्षेत्र नौ देशों की सीमाओं में पड़ता है। वनों का अधिकांश भाग (६०%) ब्राजील की सीमा में है। इसके बाद पेरू में १३% और अन्य देशों कोलंबिया, वेनेजुएला, ईक्वाडोर, बोलिविया, गुयाना, सूरीनाम और फ्रेंच गुयाना में ये वन फैले हुए हैं। इस क्षेत्र के कई राज्यों और विभागों का नाम इन वनों के आधार पर एमाज़ोनास पड़ा है। विश्व के कुल वर्षावनों का लगभग आधा भाग यही है और विश्व के उष्णकटिबंधीय क्षेत्र में पड़ने वाले वनों में यहीं सर्वाधिक जैव विविधता पायी जाती है। अमेज़न केे वर्षा वनों को पृथ्वी के फेफड़े भी कहा जाता हैंं।
भारतीय कृषि अनुसंधान संस्थान

सन् १९२७ में पूसा [[बिहार]] स्थित भारतीय कृषि अनुसंधान संस्थान का दृश्य
'पूसा संस्थान' के नाम से लोकप्रिय भारतीय कृषि अनुसंधान संस्थान की स्थापना मूल रूप से पूसा (बिहार) में एक अमेरिकी समाजसेवक मि. हेनरी फिप्स द्वारा दिये गए 30,000 पाउन्ड् के सहयोग से 1905 में हुई थी। मूल रूप में यह संस्थान 'इम्पीरियल कृषि अनुसंधान संस्थान' (Imperial Agriculture Research Institute) था जो ब्रिटिश काल में में स्थापित किया गया था। सन् १९३४ में बिहार में एक भयंकर भूकंप आया जिसमें इस संस्थान के मुख्य भवनों को काफी क्षति हुई। इसके परिणामस्वरूप उसी वर्ष इस संस्थान को नयी दिल्ली स्थानान्तरित कर दिया गया जिसे 'पूसा कैम्प्स' कहा गया। आगे चलकर दिल्ली स्थित यह संस्थान का नाम 'भारतीय कृषि अनुसंधान संस्थान' (Indian Agricultural Research Institute) कर दिया गया। और पूसा में जो कुछ बचा रहा उसे पदावनत (downgrade) करके 'कृषि अनुसंधान स्टेशन' (agricultural research station) कहा जाने लगा। अन्तत: ३ दिसम्बर सन् १९७० को भारत सरकार ने इसी को नामान्तरित करके 'राजेन्द्र कृषि विश्वविद्यालय' के रूप में बदल दिया।
एशियाई ओलम्पिक परिषद

thumb|right|250px|एशियाई ओलम्पिक परिषद का लोगो

एशियाई ओलम्पिक परिषद एशिया में खेलों की सर्वोच्च संस्था है और एशिया के ४५ देशों की राष्ट्रीय ओलम्पिक समितियां इसकी सदस्य है। इसके वर्तमान अध्यक्ष शेख फहद अल-सबा हैं। परिषद के अन्दर सबसे पुरानी राष्ट्रीय ओलम्पिक समिति जापान की है जिसे अन्तर्राष्ट्रीय ओलम्पिक समिति की मान्यता १९१२ में मिली थी, जबकि पूर्वी तिमोर की राष्ट्रीय ओलम्पिक समिति सबसे नई है, जो २००३ में इसकी सदस्य बनी। ए. ओ. प का मुख्यालय कुवैत नगर, कुवैत में स्थित है।
चंद्रशेखर हाडा

कार्टूनिस्ट चंद्रशेखर हाडा का जन्म २ अगस्त १९६५ को बरखेडा मध्यप्रदेश में हुआ। एक फर्म में उप प्रबन्धक रह्ते फ्रीलान्स कार्टूनिंग की। चंद्रशेखर हाडा का पहला कार्टून नवभारत में छपा। स्वदेश, जनसत्ता, नईदुनिया, कादम्बिनी, साप्ताहिक हिंदुस्तान, पंजाब केसरी, मिलाप आदि पत्र-पत्रिकाओं में नियमित कार्टून छपते रहे हैं। पिछले १७ वर्षों से दैनिक भास्कर ग्रुप में कार्यरत हैं। इनदिनों जयपुर राजस्थान में हैं।

श्रेणी:भारतीय कार्टूनिस्ट
त्र्यम्बक शर्मा

thumb|right|150px|त्र्यम्बक शर्मा त्र्यम्बक शर्मा (५ सितम्बर १९७०) भारत के युवा कार्टूनिस्ट हैं। उन्हें विशेष रूप से कार्टून आधारित एकमात्र मासिक पत्रिका कार्टून वाच के संस्थापक के रूप में जाना जाता है। शंकर्स वीकली के बाद भारत में कार्टून पत्रिका प्रारंभ करने वाले त्र्यम्बक शर्मा का जन्म छत्तीसगढ़ में और शिक्षा दुर्ग-भिलाई और रायपुर में हुई। भिलाई के कल्याण महाविद्यालय से विज्ञान में स्नातक होने के बाद त्र्यम्बक ने रायपुर से पत्रकारिता में स्नातक डिग्री प्राप्त की। कार्टून वाच पत्रिका के प्रकाशन के चलते वे सपरिवार रायपुर में ही बस गए।
उन्होंने तीन वर्ष रायपुर के सुप्रसिद्ध अंग्रेज़ी दैनिक़ द हितवाद मे तथा एक वर्ष हिंदी दैनिक देशबंधु में मे बतौर संवाददाता कार्य भी किया।

रायपुर में दैनिक नवभारत में काम करते हुए उन्होंने १९९१ में दैनिक कार्टून बनाना प्रारंभ किया। १९९२ से उनके कार्टून दैनिक भास्कर के रायपुर संस्करण में प्रथम पृष्ठ पर प्रकाशित होना प्रारंभ हुए। १९९६ में उन्होंने दैनिक भास्कर की नौकरी छोड़कर मासिक पत्रिका कार्टून वाच का प्रकाशन रायपुर से आरम्भ किया। कार्टून वाच राजनीतिक और सामाजिक कार्टूनों पर आधारित भारत की एक मात्र हिंदी कार्टून मासिक पत्रिका है। यह पत्रिका जहाँ पुराने कार्टूनिस्टों के कार्टूनों का पुनः प्रकाशन करती है वहीं नए कार्टूनिस्टों की प्रतिभा को सामने लाने का लिए भी मंच प्रदान करती है। देश-विदेश में अपनी प्रदर्शनियाँ करने वाले त्र्यंबक रायपुर में एक कार्टून संग्रहालय बनाने में लगे हैं।
राष्ट्रीय ओलम्पिक समिति

राष्ट्रीय ओलम्पिक समितियाँ (या NOCs) दुनिया भर में ओलम्पिक आंदोलन के राष्ट्रीय घटक हैं। अन्तर्राष्ट्रीय ओलम्पिक समिति के नियंत्रण में रहते हुए, वे ओलम्पिक खेलों में अपने लोगों की भागीदारी के आयोजन के लिए उत्तरदायी हैं। वे भविष्य के ओलम्पिक खेलों के लिए प्रत्याशी के रूप में अपने स्वायत्त क्षेत्रों के नगरों को मनोनीत कर सकते है। राओस भी अपने भौगोलिक सीमाओं के भीतर राष्ट्रीय स्तर पर अपने खिलाड़ियों के विकास और कोचों और अधिकारियों को प्रशिक्षण दे सकते हैं।

वर्ष २००८ तक कुल २०५ रा.ओ.स. है जो प्रभुसत्ता संपन्न और अन्य भौगोलिक क्षेत्रों दोनों का प्रतिनिधित्व कर रहीं हैं। सयुंक्त राष्ट्र के सभी १९२ सदस्यों और १३ अन्य क्षेत्रों की ओलम्पिक समितियां हैं:
* ताइवान (चीन गणराज्य), चीनी ताइपे के रूप में आईओसी द्वारा नामित।
* फिलिस्तीनी क्षेत्र, फिलिस्तीन के रूप में आईओसी द्वारा नामित।
* संयुक्त राज्य अमेरिका के चार क्षेत्र: अमेरिकी समोआ, ग्वाम, प्युर्टो रिको और संयुक्त राज्य वर्जिन द्वीप समूह (आईओसी के द्वारा केवल वर्जिन द्वीप से नामित)।
* तीन ब्रिटिश विदेशी क्षेत्र: बरमूडा, ब्रिटिश वर्जिन द्वीप समूह और केमैन द्वीप।
* नीदरलैंड साम्राज्य के दो घटक देश: अरूबा और नीदरलैंड एंटीलीज़।
* हांगकांग, चीन का एक विशेष प्रशासनिक क्षेत्र।
* कुक द्वीपसमूह, न्यूजीलैंड का सहभागी राज्य।

ये रा.ओ.स. भी राष्ट्रीय ओलम्पिक समिति संघ की सदस्य है जो पाँच महाद्वीपीय संघों के बीच विभाजित है:
इण्डिक कम्प्यूटिंग

इण्डिक कम्प्यूटिंग का अर्थ है इण्डिक अर्थात भारतीय भाषाओं एवं लिपियों में कम्प्यूटिंग (संगणन)। इसमें शामिल है कम्प्यूटर एवं वॅब ऍप्लीकेशनों का स्थानीकरण, भारतीय भाषाओं लिपियों में डेटाबेस प्रबन्धन तथा सॉफ्टवेयर डेवलपमेण्ट यथा इनपुट मॅथड, ओसीआर, वर्तनी जाँचक, वाक से पाठ तथा पाठ से वाक आदि का विकास।

आजकल अधिकतर भारतीय भाषायें कम्प्यूटर एवं इणटरनेट पर कार्य करने के लिये यूनिकोड का प्रयोग करती हैं। अधिकतर नये सॉफ्टवेयर एवं वेब सेवायें इण्डिक यूनिकोड का समर्थन करते हैं। यूनिकोड के नवीनतम संस्करण ५.० में अधिकतर भारतीय भाषाओं को कूटबद्ध किया जा चुका है।

इण्डिक कम्प्यूटिंग सम्बंधी अनेक परियोजनायें चल रही हैं। इनमें राजकीय क्षेत्र की कम्पनियाँ, कुछ स्वयंसेवक समूह तथा कई लोग व्यक्तिगत रूप से योगदान दे रहे हैं।
कार्बन फुटप्रिंट

कार्बन फुटप्रिंट का अर्थ किसी एक संस्था, व्यक्ति या उत्पाद द्वारा किया गया कुल कार्बन उत्सर्जन होता है। यह उत्सर्जन कार्बन डाइऑक्साइड या ग्रीनहाउस गैसों के रूप में होता है। कार्बन फुटप्रिंट का नाम इकोलॉजिकल फुटप्रिंट विमर्श से निकला है। यह इकोलॉजिकल फुटप्रिंट का ही एक अंश है। उससे भी अधिक यह लाइफ साइकिल असेसमेंट ("एल.सी.ए") का हिस्सा है।

किसी व्यक्ति, संस्था या वस्तु के कार्बन फुटप्रिंट का आकलन ग्रीनहाउस गैसों के उत्सर्जन के आधार पर किया जा सकता है। संभवत: कार्बन फुटप्रिंट का सबसे बड़ा कारण मानव की यात्रा इच्छा ही होती है। इसके साथ ही एक अन्य बड़ा कारण घर में प्रयोग होने वाली विद्युत भी है। वैज्ञानिकों के अनुसार मानव की लगभग सभी आदतें, जिनमें खानपान से लेकर पहने जाने वाले कपड़े तक शामिल हैं, उसके कार्बन फुटप्रिंट का कारण बनते हैं।

ग्रीनहाउस गैसों में कमी लाने के कई तरीके हैं। सौर, पवन ऊर्जा के अधिक इस्तेमाल और पौधा रोपण आदि से कार्बन उत्सर्जन में कमी लाई जा सकती है। कार्बन उत्सर्जन और अन्य ग्रीनहाउस गैसों का वातावरण में निकास जीवाश्म ईंधन, कच्चे तेल और कोयले के जलने से होता है। क्योटो प्रोटोकॉल में कार्बन उत्सर्जन और ग्रीनहाउस गैसों पर निश्चित समय-सीमा के अंतर्गत रोक लगाने का मसौदा भी प्रतुत किया गया था।

== बाहरी कड़ियाँ ==
टच टाइपिंग

टच टाइपिंग एक टाइपिंग विधि है जिसमें कीबोर्ड को बिना देखे केवल हाथों से छूकर टाइप किया जाता है।
क्वर्टी

एक [[लैपटॉप]] पर क्वर्टी कुंजीपटल

क्वर्टी (QWERTY) अंग्रेजी का मानक कीबोर्ड है। इसका यह नाम कीबोर्ड की सबसे ऊपर वाली पंक्ति के पहले छह वर्णों के नाम पर पड़ा है। यह पहले टाइपराइटर पर प्रयोग होता था बाद में कम्प्यूटर पर भी अपनाया गया।
फॉक्सिट रीडर

फॉक्सिट रीडर एक मुफ्त एवं छोटे आकार का ई-पुस्तक (पीडीऍफ) रीडर है। पीडीऍफ फाइलें पढ़ने के लिये फॉक्सिट रीडर अत्यन्त लोकप्रिय, हल्का-फुल्का, छोटे आकार का एवं मुफ्त सॉफ्टवेयर है। यह काफी तेज चलता है, जल्दी शुरु होता है तथा निरन्तर अद्यतन होता रहता है। यह अडॉबी रीडर के लाइट वेट सब्स्टीच्यूट के तौर पर प्रसिद्ध है।
इसे एक कंप्यूटर से दूसरे कंप्यूटर में भेजना अभी काफी आसान होता है
स्टेग्नोग्राफ़ी

स्टेग्नोग्राफ़ी, गुप्त संदेश कुछ इस तरीक़े से लिखने की कला और विज्ञान है कि प्रेषक और अभीष्ट प्राप्तकर्ता के अलावा किसी और को संदेश के अस्तित्व के बारे में संदेह नहीं होता, जो कि अस्पष्टता के माध्यम से एक सुरक्षा है। "स्टेग्नोग्राफ़ी" शब्द मूलतः ग्रीक भाषा का है, जिसका अर्थ है "प्रच्छन्न लेखन" . इस शब्द का पहला अभिलिखित प्रयोग, 1499 में जोहान्स ट्राइथीमियस द्वारा अपनी पुस्तक "स्टेग्नोग्राफ़िया" में दर्ज मिलता है, जो कि जादू की पुस्तक के रूप में प्रच्छन्न, क्रिप्टोग्राफ़ी (बीज-लेखन) और स्टेग्नोग्राफ़ी (गुप्त लेखन) पर शोध-प्रबंध था। आम तौर पर, संदेश कुछ और तरह से मौजूद रहते हैं: चित्र, लेख, शॉपिंग सूचियां, या कुछ अन्य "सह-पाठ" और, आदर्श रूप से, गुप्त संदेश, एक निजी पत्र के दृश्य लाइनों के बीच अदृश्य स्याही में हो सकता है।

स्टेग्नोग्राफ़ी का अकेले क्रिप्टोग्राफ़ी की तुलना में लाभ यह है कि संदेश अपनी ओर ध्यान आकर्षित नहीं करते. स्पष्टतः दिखाई देने वाले कूटबद्ध संदेश-चाहे कितने ही अटूट क्यों ना हो-संदेह जगाएंगे और उन देशों में खुद ही फंस सकते हैं, जहां इन्क्रिप्शन अवैध है। इसलिए, क्रिप्टोग्राफी जहां एक संदेश की सामग्री को सुरक्षित रखता है, स्टेग्नोग्राफ़ी को संदेश और संवाद करने वाले पक्षकार, दोनों का रक्षक कहा जा सकता है।

स्टेग्नोग्राफ़ी में कंप्यूटर फ़ाइलों के भीतर सूचना का छिपाव भी शामिल है। डिजिटल स्टेग्नोग्राफ़ी में, इलेक्ट्रॉनिक संचार के अंदर दस्तावेजी फ़ाइल, छवि फ़ाइल, प्रोग्राम या प्रोटोकॉल जैसे एक परिवहन परत के अंदर स्टेग्नोग्राफ़िक संकेत-पद्धति शामिल हो सकती है। अपने बड़े आकार के कारण स्टेग्नोग्राफ़िक संचरण के लिए मीडिया फ़ाइल आदर्श हैं। एक सामान्य उदाहरण के रूप में, एक प्रेषक एक अहानिकर इमेज फ़ाइल के साथ शुरूआत कर सकता है और हर 100वें पिक्सेल के रंग को वर्णमाला के अक्षर के अनुरूप समायोजित कर सकता है, जहां बदलाव इतना सूक्ष्म हो सकता है कि उसे ध्यानपूर्वक ना देखने वाले की नज़र उस पर पड़ने की संभावना नहीं रहती.
मूत्रालय

right|thumb|250px|मूत्रालय

उस शौचालय को मूत्रालय (urinal) कहते हैं जो केवल मूत्रत्याग (मूतने) के निमित्त बना होता है। 

मूत्रालय कई तरह के होते हैं - एक व्यक्ति के लिये या अनेक व्यक्तियों के लिये; पुरुषों के मूत्रालय या स्त्रियों के मूत्रालय; व्यक्तिगत मूत्रालय या सामुदायिक मूत्रालय; आदि
केन्द्रीय सतर्कता आयोग

भारत का केन्द्रीय सतर्कता आयोग (Central Vigilance Commission (CVC)) भारत सरकार के विभिन्न विभागों के अधिकारियों/कर्मचारियों से सम्बन्धित भ्रष्टाचार नियंत्रण की सर्वोच्च संस्था है। इसकी स्थापना सन् १९६४ में की गयी थी।
इस आयोग के गठन की सिफारिश संथानम समिति (1962-64) द्वारा की गयी थी जिसे भ्रष्टाचार रोकने से सम्बन्धित सुझाव देने के लिए गठित किया गया था। केन्द्रीय सतर्कता आयोग सांविधिक दर्जा (statutory status) प्राप्त एक बहुसदस्यीय संस्था है।

केन्द्रीय सतर्कता आयोग किसी भी कार्यकारी प्राधिकारी के नियन्त्रण से मुक्त है तथा केन्द्रीय सरकार के अन्तर्गत सभी सतर्कता गतिविधियों की निगरानी करता है। यह केन्द्रीय सरकारी संगठनो मे विभिन्न प्राधिकारियों को उनके सतर्कता कार्यों की योजना बनाने, निष्पादन करने, समीक्षा करने तथा सुधार करने मे सलाह देता है।

केन्द्रीय सतर्कता आयोग विधेयक संसद के दोनो सदनों द्वारा वर्ष 2003 में पारित किया गया जिसे राष्ट्रपति ने 11 सितम्बर 2003 को स्वीकृति दी। इसमें एक केन्द्रीय सतर्कता आयुक्त जो कि अध्यक्ष होता है तथा दो अन्य सतर्कता आयुक्त (सदस्य जो दो से अधिक नही हो सकते) होते हैं। 

अप्रैल 2004 के जनहित प्रकटीकरण तथा मुखबिर की सुरक्षा पर भारत सरकार के संकल्प द्वारा भारत सरकार ने केन्द्रीय सतर्कता आयोग को भ्रष्टाचार के किसी भी आरोप को प्रकट करने अथवा कार्यालय का दुरपयोग करने सम्बन्धित लिखित शिकायतें प्राप्त करने तथा उचित कार्यवाही की सिफारिश करने वाली एक नामित एजेंसी के रूप में प्राधिकृत किया। 

राष्ट्रपति रामनाथ कोविंद ने हरियाणा केडर के आईएएस अधिकारी रहे संजय कोठारी को केंद्रीय सतर्कता आयुक्त पद की शपथ दिलाई। पीएम की अध्यक्षता में बनी कमेटी ने हरियाणा केडर कि 1978 बैच के आईएएस अधिकारी संजय कोठारी के नाम की सिफारिश की थी। सीवीसी पद का गठन संथानम कमेटी की सिफारिश पर 1964 में किया गया था। केंन्द्रीय सतर्कता आयोग भारत सरकार के विभिन्न विभागों के अधिकारियों व कर्मचारियों से संबंधित भ्रष्टाचार नियंत्रण की सर्वोच्च संस्था है।
ए वॉक टू रिमेम्बर

"ए वॉक टू रिमेम्बर" 2002 में बनी एक रोमेंटिक फिल्म है, जो इसी नाम से 1999 में प्रकाशित निकोलस स्पार्क्स के रोमेंटिक उपन्यास पर आधारित है।
इस फिल्म में पॉप गायिका मैंडी मूर और शेन वेस्ट ने अभिनय किया है। यह फिल्म वार्नर ब्रदर्स के लिए एडम शैंकमैन द्वारा निर्देशित, डेनिस डिनोवी और हंट लोवारी द्वारा निर्मित है। स्पार्क्स द्वारा लिखे गए उपन्यास की पृष्ठभूमि 1950 की है, जबकि फिल्म की पृष्ठभूमि 1990 के आखिरी चरण और 2000 के शुरुआती चरण की है।
नोटपैड++

नोटपैड++ एक मुफ्त, मुक्त स्रोत, क्रॉस प्लेटफॉर्म टैक्स्ट ऍडीटर है। अपनी विशेषताओं के चलते यह बहुत लोकप्रिय है।

नोटपैड++ में टैक्स्ट ऍडीटर के सामान्य गुणों के अतिरिक्त विभिन्न प्रोग्रामिंग भाषाओं के लिये सिण्टॅक्स हाइलाइटिंग, ऑटोकम्पलीशन आदि सुविधाएँ होने के कारण यह प्रोग्रामिंग तथा स्क्रिप्टिंग आदि कार्यों के लिये बहुत उपयोगी है।
विकि मार्कअप

thumb|400px|विकिपीडिया में प्रयुक्त होने वाला विकिपाठ

विकिपाठ भाषा या विकि मार्कअप एक हल्की-फुल्की मार्कअप भाषा है जिसका उपयोग विकि वेबसाइटों जैसे विकिपीडिया में पन्ने लिखने के लिये किया जाता है। यह एचटीएमएल का एक सरलीकृत विकल्प/इण्टरमीडियेट है। इसका अल्टीमेट उद्देश्य विकि सॉफ्टवेयर के द्वारा एचटीएमएल में बदला जाना है जो कि उसके बाद वेब ब्राउजर को भेजा जाता है।

कोई सर्वमान्य मानक विकिपाठ भाषा नहीं है। इसका व्याकरण, संरचना, जस्टिफिकेशन, कीवर्ड आदि किसी विशिष्ट वेबसाइट पर प्रयोग किये जा रहे विकि सॉफ्टवेयर पर निर्भर करती है। उदाहरण के लिये, सभी विकिपाठ भाषाओं में उसी साइट के अन्य पन्नों को हाइपरलिंक करने का एक सरल तरीका होता है परन्तु इन कड़ियों के लिये कई विभिन्न सिण्टैक्स कन्वेंशन हैं। कई विकि, खासकर आरम्भिक वाले, उन शब्दों के लिये जो कि स्वयं लिंक किये जाने हों कैमलकेस का प्रयोग करते थे। मीडियाविकि में यह कन्वेंशन … नोटेशन से बदल दी गयी जिन्हें विकिपीडिया में मुक्त कड़ियाँ (free links) कहा जाता है।

विभिन्न विकि प्रोग्राम, विकिपाठ में ऍचटीऍमऍल ऍलीमेण्ट के विभिन्न सैटों के उपयोग का समर्थन कर सकते हैं। कुछ मामलों में अनुमति प्राप्त एचटीएमएल ऍलीमेण्ट एकल विकि साइटों द्वारा कॉन्फिगर किये जा सकते हैं। मीडियाविकि में कई आम एचटीएमएल टैग्स का समर्थन शामिल है।
गूगल आइऍमई

गूगल आइऍमई गूगल द्वारा विकसित टाइपिंग औजार (इनपुट मैथड ऍडीटर) है जो कम्प्यूटर पर विश्व की विभिन्न भाषाओं में लिखने की सुविधा प्रदान करता है। इसके द्वारा देवनागरी, बंगाली, चीनी, पंजाबी, रूसी, गुजराती, जापानी, तमिल, तेलुगु आदि २२ लिपियों में लिखने की सुविधा है।

यह एक वर्चुअल कीबोर्ड है जो कि बिना कॉपी-पेस्ट के झंझट के विंडोज़ में किसी भी ऍप्लीकेशन में सीधे हिन्दी में लिखने की सुविधा प्रदान करता है। पहले गूगल की यह सेवा गूगल इण्डिक लिप्यन्तरण के नाम से ऑनलाइन सम्पादित्र के रूप में थी, बाद में इसकी लोकप्रियता को देखते हुये इसे ऑफलाइन प्रयोग के लिये दिसम्बर २००९ में गूगल आइऍमई के नाम से जारी किया गया।

यह औजार शब्दकोश आधारित लिप्यन्तरण पर आधारित है। अर्थात आप जो रोमन में टाइप करते हैं यह उसे अपने शब्दकोश से मिलाकर लिप्यन्तरित करता है तथा मिलते-जुलते शब्दों का सुझाव देता है।
जैतवारा

जैतवारा (Jaitwara) भारत के मध्य प्रदेश राज्य के सतना ज़िले में स्थित एक नगरपंचायत है।
क्रिस्मस ट्री

thumb|200px|एक सजा हुआ क्रिस्मस ट्री
क्रिस्मस ट्री एक सजा हुआ सदाबहार शंकुधारी वृक्ष होता है। यह वास्तविक या नकली भी हो सकता है। ये वृक्ष ईसाई धर्म के प्रमुख त्योहार क्रिस्मस के अवसर पर तैयार किया जाता है। इसे सजाने के लिए मोमबत्तियों, फूल, विद्युत लड़ियों की झालरों, उपहार (गिफ़्ट्स), घंटियों और कई अन्य प्रकार की साज सज्जा से सजाया जाता है।
स्वराज कौशल

स्वराज कौशल भारतीय राजनीतिज्ञ तथा सर्वोच्च न्यायालय में वरिष्ठ वकील हैं। वे छह साल तक राज्यसभा में सांसद रहे साथ ही मिजोरम में राज्यपाल भी रहे। स्वराज कौशल अभी तक सबसे कम आयु में राज्यपाल का पद प्राप्त करने वाले व्यक्ति हैं।

१९७५ में इनका विवाह सुषमा स्वराज के साथ में हुआ था। सुषमा स्वराज और उनके पति की उपलब्धियों के ये रिकार्ड लिमका बुक ऑफ व‌र्ल्ड रिकार्ड में दर्ज करते हुए उन्हें विशेष दंपत्ति का स्थान दिया गया है। स्वराज दंपत्ति की एक पुत्री है, जो वकालत कर रही हैं।

श्रेणी:1952 में जन्मे लोग
श्रेणी:हिमाचल प्रदेश के लोग
उदारतावाद

right|thumbnail|250px|जॉन लॉक
उदारवाद (Liberalism) वह विचारधारा है जिसके अंतर्गत मनुष्य को विवेकशील प्राणी मानते हुए सामाजिक संस्थाओं के मनुष्यों की सूझबूझ और सामूहिक प्रयास का परिणाम समझा जाता है। उदारवाद की उतपति को 17वी शताब्दी के प्रारंभ से देखा जा सकता हैं। जॉन लॉक को उदारवाद का जनक माना जाता है। आरंभिक उन्नायकों में एडम स्मिथ और जेरमी बेंथम के नाम विशेष रूप से उल्लेखनीय हैं।

उदारतावाद व्यक्तिगत स्वतंत्रता के समर्थन का राजनैतिक दर्शन है। वर्तमान विश्व में यह अत्यन्त प्रतिष्ठित धारणा है। पूरे इतिहास में अनेकों दार्शनिकों ने इसे बहुत महत्व एवं मान दिया। इस सिद्धांत के अनुसार बुद्धिमान व्यक्ति समाजिक संगठनों का निर्माण करते हैं
देसीपण्डित

देसीपण्डित एक लोकप्रिय भारतीय फिल्टर ब्लॉग है जो कि भारतीय चिट्ठाकार पैट्रिक्स (pseudonym) in June 2005 तथा चिट्ठाकारों के एक समूह द्वारा प्रबन्धित किया जाता है। यह सामूहिक ब्लॉग भारतीय चिट्ठाजगत से मुख्य ब्लॉग पोस्टों को संक्षिप्त टिप्पणियों के साथ लिंकित करता है।

अंग्रेज़ी के अतिरिक्त देसीपण्डित में विभिन्न भारतीय भाषाओं हिन्दी, तमिल, मराठी, तेलुगू, कन्नड़ तथा बांग्ला आदि में लिखी ब्लॉग पोस्टों के लिये चैनल हैं। देसीपण्डित ने "Best Designed Blog" तथा "Best Directory/Clique/Service" श्रेणी में इण्डीब्लॉगीज २००६ पुरुस्कार प्राप्त किया है। 

अक्टूबर २००६ में देसीपण्डित बन्द होने की कगार पर था क्य़ोंकि इसके संस्थापक तथा योगदानकर्ता इसके लिये समय निकालने में कठिनता महसूस कर रहे थे परन्तु पाठकों से मिली भारी प्रतिक्रिया के फलस्वरुप वेबसाइट को जारी रखने का निर्णय लिया गया।
दीपक मिश्रा

न्यायमूर्ति दीपक मिश्रा (जन्म 3 अक्टूबर 1953) भारत के एक न्यायाधीश तथा पूर्व भारत के मुख्य न्यायाधीश हैं। वे 27 अगस्त, 2017 को पूर्व मुख्य न्यायाधीश जे एस खेहर के सेवानिवृत्ति के बाद भारत के 45वें मुख्य न्यायाधीश बने। उन्होने भारत के मुख्य न्यायाधीश के रूप में 28 अगस्त 2017 को शपथ ग्रहण की। उनका कार्यकाल 2 अक्टूबर, 2018 को समाप्त हो गया। पूर्व में वे पटना उच्च न्यायालय के मुख्य न्यायधीश रह चुके हैं।

3 अक्टूबर 1953 को जन्मे श्री मिश्र ने वर्ष 1977 में उड़ीसा उच्च न्यायालय में एक अधिवक्ता के तौर पर अपना कैरियर शुरू किया था और वर्ष 1996 में उड़ीसा उच्च न्यायालय में न्यायधीश बने थे। उनका स्थानांतरण मार्च 1997 में मध्यप्रदेश उच्च न्यायालय में कर दिया गया था और पटना उच्च न्यायालय के मुख्य न्यायधीश के पद पर प्रोन्नति पाने के पूर्व वे वहीं पदस्थापित थे।
अल जज़ीरा

अल जज़ीरा (Al Jazeera; अरबी में : الجزيره‎ al-ğazīra IPA: [aldʒazi:ra]), मध्य पूर्व एक इस्लामी कट्टरपन्थी समाचार-नेटवर्क है। 'अल जज़ीरा' का अरबी में अर्थ होता है - 'द्वीप'। इस टेलीविजन नेटवर्क का मुख्यालय कतर के दोहा में स्थित है। अल जज़ीरा का आरम्भ समाचार एवं समसामयिक घटनाओ को दिखाने वाला अरबी भाषा के एक उपग्रह चैनेल के रूप में हुआ था किन्तु अब यह अन्तरजाल एवं 'स्पेसिआलिटी टीवी' सहित कई भाषाओं में प्रसारण करते हुए विभिन्न क्षेत्रों में विकास कर चुका है। गैर-इस्लामी जगत में यह प्राय: अल कायदा के भोंपू (माउथ पीस) के रूप में समझा जाता है। अल जज़ीरा चैनल के अंग्रेजी संस्करण की शुरूआत 15 नवम्बर 2006 को दुनिया के कई देशों में एक साथ हुई थी।

अल जज़ीरा समाचार चैनल अपने शुरूआत से ही अलकायदा की खबरों को प्रसारित करके विवादों में रहा है। अरबी में अल जज़ीरा का मतलब होता है द्वीप या समुद्र का टापू। अल जज़ीरा की शुरूआत भी पश्चिमी मीडिया को पछाड़ने के उद्येश्य से की गयी थी। 1996 में बीबीसी ने सऊदी राजघराने पर एक विवादास्पद स्टोरी प्रसारित की थी। इसी घटना के तुरन्त बाद नवम्बर 1996 में ही अल जज़ीरा चैनल की शुरूआत कर दी गयी थी। चैनल मुख्य रूप से अरबी में है लेकिन नवम्बर 2006 में अल जज़ीरा का अग्रेजी चैनल भी शुरू किया गया।

चैनल के ऊपर भले ही आरोप लगता रहा हो कि वह अलकायदा का माउथपीस है लेकिन अल जज़ीरा में काम करनेवाले अधिकतर लोग बीबीसी, ईएसपीएन, सीएनएन और सीएनबीसी की नौकरियाँ छोड़कर ही यहाँ आये हैं। आज दुनियाभर के 40 देशों में अल जज़ीरा देखा जाता है और 14 करोड़ घरों तक इसकी पहुँच है। अल जज़ीरा के पूरी दुनिया में 30 ब्यूरों कार्यालय हैं और कई दर्जन पत्रकार दुनियाभर से अल जज़ीरा के लिए रिपोर्टिंग करते हैं। 
जबकि अल जज़ीरा के मध्य पूर्व में एक बड़े दर्शक वर्ग हैं, संगठन और मूल अरबी चैनल की विशेष रूप से आलोचना की गई है और कई विवादों में शामिल है| 

मई 2000 में बहरीन ने बहरीन के नगरपालिका चुनावों के बारे में चैनल की टिप्पणियों के कारण अल जज़ीरा के प्रसारण पर प्रतिबन्ध लगा दिया, और इसे "जिओनिज्म की सेवा" के रूप में लेबल किया।
मन्त्र-राजभाषा

मन्त्र-राजभाषा (MAchiNe assisted TRAnslation tool) राजभाषा विभाग, गृह मंत्रालय द्वारा विकसित कराया गया एक साफ्टवेयर है। यह सॉफ्टवेयर सी-डैक, द्वारा विकसित किया गया है मशीनी अनुवाद 
मंत्र-राजभाषा एक मशीन साधित अनुवाद सिस्टम है, जो राजभाषा के प्रशासनिक, वित्तीय, कृषि, लघु उद्योग, सूचना प्रौद्योगिकी, स्वास्थ्य रक्षा, शिक्षा एवं बैंकिंग क्षेत्रों के दस्तावेजों का अंग्रेजी से हिंदी में अनुवाद करता है। मंत्र टैक्नॉलाजी पर आधारित यह सिस्टम सी-डैक,पुणे के एप्लाइड आर्टिफिशियल इंटैलीजेंस ग्रुप द्वारा विकसित किया गया है। 

भारत सरकार के गृह मंत्रालय के राजभाषा विभाग द्वारा प्रायोजित मंत्र-राजभाषा स्टैंडएलोन, इंट्रानेट और इंटरनेट संस्करणों को विकसित किया गया है। मंत्र राजभाषा भारत सरकार के सभी मंत्रालयों तथा विभागों में मानक तथा शीघ्र गति से हिंदी अनुवाद में सहायक होगा।

भारत की सामाजिक, आर्थिक, जनसांख्यिकीय स्थिति, ऐतिहासिक पृष्ठभूमि तथा अल्पकालीन चरण जो वर्तमान में उपस्थित है, उसमें 'मंत्र' की उपयोगिता निश्चित ही अधिक है। प्रमुख रूप से विभिन्न परिवार की भाषाओं में एक भाषा से दूसरी भाषा में अनुवाद करती है। इस कार्य के लिए जिस पद्धति को अपनाया गया है वह यह है -

न तो शब्द से शब्द ... न ही नियम से नियम ... बल्कि लेक्सिकल ट्री से लेक्सिकल ट्री.

मंत्र में हिंदी और अंग्रेजी के लिए लेक्सिकल ट्री एडजॉइनिंग ग्रामर का प्रयोग किया जाता है। मंत्र को कंप्यूटर जगत स्मिथसोनियन अवार्ड से पुरस्कृत किया गया और यह अमेरिकी ऐतिहासिक राष्ट्रीय संग्रहालय में १९९९ नवीन शोध संकलन का भाग है। मंत्र-राजभाषा में अंग्रेजी दस्तावेज़ पहले पूर्व-संसाधन तत्पश्चात पारसिंग एवं जनरेशन के लिए भेजा जाता है जिसके दौरान अंग्रेजी लेक्सिकॉन (शब्दकोश), हिंदी लेक्सिकॉन और अंतरण (ट्रांसफर) लेक्सिकॉन का प्रयोग किया जाता है। जनरेटर हिंदी आउटपुट या अनुवाद देता है जिसे आवश्यकतानुसार पश्च-संसाधन के लिए भेजा जाता है और अंततः दस्तावेज़ का हिंदी अनुवाद प्राप्त हो जाता है। इस में भी अनुवाद संबंधित सामान्य सहायक उपकरण जैसे कि एड्वर्ड, बहुविध आऊटपुट, ऑनलाइन थिसॉरस और शब्दकोश आदि दिए गए हैं। इसके अतिरिक्त सिस्टम में रिर्पोट तैयार करने, बड़े दस्तावेज़ को छोटे छोटे दस्तावेज़ों में विभाजित करने जिससे एक से अधिक अनुवादक या पुनरीक्षक को वितरित किया जा सके, विभाजित अनुवादित भागों को एक दस्तावेज़ में संयुक्त करने संबंधित सुविधाएं दी गई है। मंत्र राजभाषा इंटरनेट संस्करण का डिज़ाइन और विकास थिन क्लांइट आर्किटेक्चर पर आधारित है। इसमें संपूर्ण अनुवाद प्रक्रिया सर्वर पर ही होती है। इसलिए दूरवर्ती स्थानों में भी इंटरनेट कनेक्शन उपलब्ध लो-एण्ड सिस्टम पर भी दस्तावेज़ों के अनुवाद करने के लिए इस सुविधा का उपयोग किया जा सकता है। अनुवादित दस्तावेज़ो को पुन:प्रप्ति के लिए प्रयोक्ता के इनबॉक्स में रखा जाता है। टेक्नोलॉजी आपके घर तक पहुँचेगी, आप को उस तक पहुँचने की ज़रूरत नहीं है।
सैन्यवाद

right|thumb|200px|2018 में विश्व भर में होने वाला सैन्य ख़र्च
right|thumb|200px|जब ब्रिटिश साम्राज्य अपने चरमोत्कर्ष पर था तब सेना के अधिकारियों के फोटो सिगरेट के खोखों पर छपते थे।
right|thumb|200px|नाज़ी जर्मनी में सैनिक परेड
सैन्यवाद (Militarism) किसी देश की सरकार या जनता की वह दर्शन है जो विश्वास करता है कि उनके देश को एक शक्तिशाली सेना बनानी एवं रखनी चाहिये तथा अपने देश के हितों की सुरक्षा करने एवं उनके संवर्धन के लिये इसका जमकर उपयोग करना चाहिये।

सैन्यवादी विचारधारा अपने सैन्य तैयारियों के पीछे तर्क देती रहती है कि 'शक्ति से ही शान्ति आती है'। दूसरे शब्दों में, उनका मानना है कि 'यदि आप शांति चाहते हैं तो युद्ध के लिये तैयार रहो।' सैन्यवाद, आधुनिक शान्तिवाद का ठीक उल्टा दर्शन है। ऐतिहासिक रूप से 'सैन्यवाद' का प्रयोग उन राज्यों के लिये हुआ था जो साम्राज्यवाद की नीति पर चलने वाले थे, जैसे- स्पार्टा, ब्रितानी साम्राज्य, जापानी साम्राज्य, संयुक्त राज्य, जर्मन साम्राज्य, नाजी जर्मनी, प्रथम फ्रांसीसी साम्राज्य, फासीवादी इटली, सोवियत संघ, सद्दाम हुसैन के अधीन इराक आदि। वर्तमान समय में 'सैन्यवाद' शब्द का प्रयोग प्रायः पश्चिमी देशों के लिये किया जाता है जिनका नेतृत्व यूएस कर रहा है।
अतियथार्थवाद

right|300px|thumb|मैक्स अर्न्स्ट की रचना - 'द एलिफैण्ट सेलिबिस' (सन् १९२१)
अतियथार्थवाद (सर्रियलिज्म / Surrealism), कला और साहित्य के क्षेत्र में प्रथम महायुद्ध के लगभग प्रचलित होने वाली शैली और आंदोलन था। चित्रण और मूर्तिकला में तो (चित्रपट के चित्रों में भी) यह आधुनिकतम शैली और तकनीक हैं। इसके प्रचारकों और कलाकारों में चिरिको, दालों, मोरो, आर्प, ब्रेतों, मासं आदि प्रधान हैं। कला में इस सृष्टि का दार्शनिक निरूपण 1924 में आंद्रे ब्रेतों ने अपनी अतियथार्थवादी घोषणा (सर्रियलिस्ट मैनिफेस्टो) में किया। अतियथार्थवाद कला की, सामाजिक यथार्थवाद के अतिरिक्त, नवीनतम शैली है और इधर, मनोविज्ञान की प्रगति से प्रभावित, प्रभूत लोकप्रिय हुई है।
संस्कृत ओसीआर

संस्कृत ओसीआर संस्कृत, हिन्दी तथा देवनागरी लिपि आधारित अन्य भारतीय भाषाओं के लिये एक ओसीआर सॉफ्टवेयर है।

संस्कृत ओसीआर डॉ॰ Oliver Hellwig नामक जर्मन विद्वान द्वारा विकसित किया गया है। पहले इसका आधिकारिक जालस्थल जर्मन में था लेकिन नई साइट अंग्रेजी में है। इसके पुराने संस्करणों का इण्टरफेस जर्मन में था परन्तु नये संस्करणों में अंग्रेजी इण्टरफेस उपलब्ध है।

पुराना संस्करण मुद्रित देवनागरी टैक्स्ट को स्कैन करके उसे रोमन टैक्स्ट में बदलता है जिसे इस ऑनलाइन औजार की मदद से देवनागरी में बदला जा सकता है।

नये संस्करणों में हिन्दी तथा संस्कृत के लिये अलग-अलग सॉफ्टवेयर हैं। नये संस्करणों सीधे यूनिकोड में आउटपुट देते हैं तथा काफी शुद्धता से काम करते हैं। नये संस्करण मुफ्त नहीं हैं, इनका डेमो वर्जन साइट से डाउनलोड किया जा सकता है।
अज्ञेयवाद

अज्ञेयवाद (एग्नॉस्टिसिज्म / English: Agnosticism) ज्ञान मीमांसा का विषय है, यद्यपि उसका कई पद्धतियों में तत्व दर्शन से भी संबंध जोड़ दिया गया है। इस सिद्धांत की मान्यता है कि जहाँ विश्व की कुछ वस्तुओं का निश्चयात्मक ज्ञान संभव है, वहाँ कुछ ऐसे तत्व या पदार्थ भी हैं जो अज्ञेय हैं, अर्थात् जिनका निश्चयात्मक ज्ञान संभव नहीं है। अज्ञेयवाद, संदेहवाद से भिन्न है; संदेहवाद या संशयवाद के अनुसार विश्व के किसी भी पदार्थ का निश्चयात्मक ज्ञान संभव नहीं है।

भारतीय दर्शन के संभवतः किसी भी संप्रदाय को अज्ञेयवादी नहीं कहा जा सकता। वस्तुतः भारत में कभी भी संदेहवाद एवं अज्ञेयवाद का व्यवस्थित प्रतिपादन नहीं हुआ। नैयायिक सर्वज्ञेयवादी हैं और नागार्जुन तथा श्रीहर्ष जेसे मुक्तिवादी भी पारिश्रमिक अर्थ में संशयवादी अथवा अज्ञेयवादी नहीं कहे जा सकते।

एग्नास्टिसिज्म शब्द का सर्वप्रथम आविष्कार और प्रयोग सन् 1870 में टॉमस हेनरी हक्सले (1825-1895) द्वारा हुआ। अंग्रेजी जीवविज्ञानी थॉमस हेनरी हक्सले ने 1869 में "अज्ञेय" शब्द का उच्चारण किया था। पहले के विचारकों ने हालांकि लिखा था कि 5 वीं शताब्दी ई.पू. में संजय बेलाथथापुत्त जैसे अज्ञानी विचारों को बढ़ावा देने वाले कार्यों को बढ़ावा दिया गया था। भारतीय दार्शनिक जिन्होंने किसी भी जीवित जीवन के बारे में अज्ञेयवाद को व्यक्त किया था; और प्रोटगोरस, एक 5 वीं शताब्दी ईसा पूर्व, ग्रीक दार्शनिक जिन्होंने "देवताओं" के अस्तित्व के बारे में अज्ञेयवाद को व्यक्त किया। ऋग्वेद में नासदीय सूक्तः ब्रह्मांड की उत्पत्ति के बारे में अज्ञेयवादी है।
इज़ेत दिब्रा

इज़ेत दिब्रा एक अल्बानियाई राजनीतिज्ञ और १९२७ से १९२८ तक तिराना के महापौर थे।

श्रेणी:अल्बानिया
श्रेणी:तिराना
कंक्रीट

right|thumb|350px|वाणिज्यिक भवन के लिये कंक्रीट बिछायी जा रही है।
काँक्रीट (Concrete) एक निर्माण सामग्री है जो सीमेंट एवं कुछ अन्य पदार्थों का मिश्रण होती है। कंक्रीट की यह विशेषता है कि यह पानी मिलाकर छोड़ देने के बाद धीरे-धीरे ठोस एवं कठोर बन जाता है। इस प्रक्रिया को जलीकरण (Hydration) कहते है। इस रासायनिक क्रिया में पानी, सिमेन्ट के साथ क्रिया करके पत्थर जैसा कठोर पदार्थ बनाती है जिसमें अन्य चीजें बंध जातीं हैं। कंक्रीट का प्रयोग सड़क बनाने, पाइप निर्माण, भवन निर्माण, नींव बनाने, पुल आदि बनाने में होता है।

कंक्रीट का उपयोग 2000 ई.पू. से होता आ रहा है। कंक्रीट के गुण उन पदार्थों पर निर्भर होते हैं जिनसे यह बनाया जाता है, परतु प्रधानत: वे उस पदार्थ पर निर्भर रहते हैं जो पत्थर, गिट्टी आदि को परस्पर चिपकाने के लिए प्रयुक्त होता है। 19वीं शताब्दी में पोर्टलैंड सीमेंट के आविष्कार के पले इस काम के लिए केवल चूना उपलब्ध था, परंतु अब चूने के कंक्रीट का उपयोग केवल वहीं होता है जहाँ अधिक पुष्टता की आवश्यता नहीं रहती। अधिक पुष्टता के लिए सिमेंट-कंक्रीट का उपयोग होता है। सीमेंट कंक्रीट को इस्पात से दृढ़ करके उन स्थानों में भी प्रयुक्त किया जा सकता हैं जहाँ लपने या मुडने की संभावना रहती है, जैसे धरनों अथवा स्तंभों में। कंक्रीट एक बहुत use फूल एलिमेंट्स ह जिस का पुल and बिल्डिंग मेकिंग ऑफ the concert
एदि रामा

एदि रामा, ४ जुलाई १९६४ मे अल्बानिया में जन्में, एक अल्बानियाई रानीतिज्ञ और कलाकार हैं।

वे एक भूतपूर्व बॉस्केटबॉल खिलाड़ी हैं और अल्बानिया समाजवादी दल के सदस्य है। उन्होंने अपनी जीवनवृत्ति (करियर) १९६८ में पैरिस से लौटने के बाद आरम्भ की। पहले वे फ़ातोस नानो की सरकार में संस्कृति, युवा और खेल मंत्री थे और वर्ष २००० में वे तिराना के महापौर चुने गए। एदि रामा २००४ में दूसरी और फिर २००७ में तीसरी बार महापौर चुने गए।

अल्बानिया के जुलाई २००५ के संसदीय चुनावों में अल्बानिया समाजवादी दल की हार के बाद, एदि रामा ने फ़ातोस नानो के बाद दल का नेतृत्व सम्भाला।

"सिटि मेयर" नामक संजाल समुदाय द्वारा वर्ष २००४ में उन्हें वर्ष का महापौर चुना गया।
यूरोपीय धर्मसुधार

यूरोपीय धर्मसुधार अथवा रिफॉरमेशन, 16वीं शताब्दी के प्रारंभ में समस्त पश्चिमी यूरोप धार्मिक दृष्टि से एक था - सभी ईसाई थे; सभी रोमन काथलिक कलीसिया (चर्च) के सदस्य थे; उसकी परंपरगत शिक्षा मानते थे और धार्मिक मामलों में उसके अध्यक्ष अर्थात् रोम के पोप का शासन स्वीकार करते थे। यह 16वीं शताब्दी के उस महान आंदोलन को कहते हैं जिसके फलस्वरूप पाश्चात्य ईसाइयों की यह एकता छिन्न-भिन्न हुई और प्रोटेस्टैंट धर्म का उदय हुआ। ईसाई कलीसिया के इतिहस में समय-समय पर सुधारवादी आंदोलन होते रहे किंतु वे कलीसिया के धार्मिक सिद्धातों अथवा उसके शासकों को चुनौती न देकर उनके निर्देश के अनुसार ही नैतिक बुराइयों का उन्मूलन तथा धार्मिक शिक्षा का प्रचार अपना उद्देश्य मानते थे। 16वीं शताब्दी में जो सुधार का आंदोलन प्रवर्तित हुआ वह शीघ्र ही कलीसिया की परंपरागत शिक्षा और उसके शासकों के अधिकार, दोनों का विरोध करने लगा।

धर्मसुधार आंदोलन के परिणामस्वरूप यूरोप में कैथोलिक सम्प्रदाय के साथ-साथ लूथर सम्प्रदाय, कैल्विन सम्प्रदाय, एंग्लिकन सम्प्रदाय, लिंकन सम्प्रदाय और प्रेसबिटेरियन संप्रदाय प्रचलित हो गये।
बुद्धि लब्धि

thumb|एक बहुत बड़ी आबादी के IQs एक सामान्य वितरण के साथ मोडेल्ड किया जा सकता है।

बुद्धि लब्धि या इंटेलिजेंस कोशेंट (Intelligence quotient / IQ) कई अलग मानकीकृत परीक्षणों से प्राप्त एक गणना है जिससे बुद्धि का आकलन किया जाता है। "IQ" पद की उत्पत्ति जर्मन शब्द "Intelligenz-Quotient" से हुई है जिसका पहली बार प्रयोग जर्मन मनोवैज्ञानिक विलियम स्टर्न ने 1912 में 20वीं सदी की शुरुआत में अल्फ्रेड बाईनेट और थेओडोर सिमोन द्वारा प्रस्तावित पद्धतियों के लिए किया, जो आधुनिक बच्चों के बौद्धिक परीक्षण के लिए अपनाया गया था। हालांकि "IQ" शब्द का उपयोग आमतौर पर अब भी होता है किन्तु, अब वेचस्लेर एडल्ट इंटेलिजेंस स्केल जैसी पद्धतियों का उपयोग आधुनिक बौद्धिक स्तर (IQ) परीक्षण में किया जाता है जो गौस्सियन बेल कर्व (Gaussian bell curve) किसी विषय के प्रति झुकाव पर नापे गये रैंक के आधार पर किया जाता है, जिसमें केन्द्रीय मान (औसत IQ)100 होता है और मानक विचलन 15 होता है। हालांकि विभिन्न परीक्षणों में मानक विचलन अलग-अलग हो सकते हैं।

बौद्धिक स्तर (IQ) की गणना को रुग्णता और मृत्यु दर, अभिभावकों की सामाजिक स्थिति और काफी हद तक पैतृक बौद्धिक स्तर (IQ) जैसे कारकों के साथ जोड़कर देखा जाता है। जबकि उसकी विरासत लगभग एक सदी से जांची जा चुकी है फिर भी इस बात को लेकर विवाद बना हुआ है कि उसकी कितनी विरासत ग्राह्य है और विरासत के तंत्र अभी भी बहस के विषय बने हुए हैं.

IQ की गणनाएं कई संदर्भों में प्रयुक्त की जाती है: शैक्षणिक उपलब्धियों अथवा विशेष जरूरतों से जुड़े भविष्यवक्ताओं, लोगों में IQ स्तर के अध्ययन तथा IQ के स्कोर तथा अन्य परिवर्तनों के बीच के सम्बंध का अध्ययन करने वाले समाज विज्ञानियों और किये गये कार्य और उससे हुई आय का भविष्यफल बताने वाले लोगों द्वारा किया जाता है।

कई समुदायों का औसत IQ स्कोर 20 वीं सदी के पहले दशकों में प्रति दशक तीन अंक के दर से बढ़ा है जिसमें से ज्यादातर वृद्धि IQ रेंज के उत्तरार्द्ध में हुई, जिसे फ्लीन इफेक्ट कहते हैं। यह विवाद का विषय है कि अंकों में यह परिवर्तन बौद्धिक क्षमता की वास्तविकता को दर्शाते हैं या फिर यह महज अतीत या वर्तमान के परीक्षण की सिलसिलेवार समस्याएं हैं।
रेग्युलर ऍक्सप्रैशन

नियमित व्यंजक या रेग्युलर ऍक्सप्रैशन कम्प्यूटिंग में स्ट्रिंग्स की खोज (find) या खोजो-और-बदलो (find and replace) के लिए संक्षिप्त, लचीला और सुविधाजनक तरीका है। उदाहरण के लिये कम[लर] खोजने पर यह कमल को भी खोजेगा और कमर को भी। रेग्युलर ऍक्सप्रैशन को regex या regexp के रूप में संक्षेपित किया जाता है। 

रेग्युलर ऍक्सप्रैशन का प्रयोग कई प्रोग्रामन भाषाओं में करना सम्भव है (जैसे जावास्क्रिप्ट में) इसके प्रयोग से एक ही लाइन में बहुत बड़ी बात कही या लिखी जा सकती है जिससे प्रोग्राम छोटा और सुवाच्य (वाचने में सरल) हो जाता है। जो प्रोग्रामर नहीं हैं उनके लिये यह 'फाइण्ड ऐण्ड रिप्लेस' के रूप में इसका बहुत उपयोग है।

निम्नलिखित उदाहरण कुछ ऐसी विशेषताओं को स्पष्ट करते हैं, जिन्हें रेग्युलर ऍक्सप्रैशन में अभिव्यक्त किया जा सके: 
* "car" वर्णक्रम किसी भी सन्दर्भ में, जैसे कि, "car", "cartoon", अथवा "bicarbonate"
* "car" शब्द जब पृथक प्रकट होता है
* "car" शब्द जब "blue" या "red" से पहले आता है
* जब डॉलर चिह्न के बाद एक या अधिक संख्याएं आती हैं और तब जब एक वैकल्पिक अवधि एवं दो अधिक संख्याओं के बाद आती है

रेग्युलर ऍक्सप्रैशन इन उदाहरणों से भी अधिक जटिल हो सकते हैं:
रेग्युलर ऍक्सप्रैशन के प्रयोग कई पाठ संपादकों द्वारा उपयोगिता एवं भाषाओँ की प्रोग्रामिंग में पैटर्न पर आधारित मूल पाठ की खोज और उसमें मनचाहे बदलाव के लिए किया गए हैं। उदाहरण के लिए, Perl, Ruby और Tcl सशक्त रेग्युलर ऍक्सप्रैशन इंजिन उनके वाक्य विन्यास में बना हुआ है। Unix वितरणों के द्वारा प्रदत्त अनेक उपयोगिताएं -- संपादक ed एवं फिल्टर grep—रेग्युलर ऍक्सप्रैशन की अवधारणा को लोकप्रिय बनाने में सर्वप्रथम थे।

वाक्य रचना के एक उदाहरण के रूप में, रेग्युलर ऍक्सप्रैशन codice_1 का प्रयोग "शब्द सीमाओं" (codice_2 द्वारा संकेतित) के बाद आने वाले ""ex" " स्ट्रिंग के सभी उदाहरणों की खोज के लिए हो सकता है। अल्पज्ञों की शब्दावली में, codice_1 अपने से मिलता जुलता स्ट्रिंग "ex" को दो संभावित क्षेत्रों में खोज लेगा, शब्दों के आरंभ में और एक स्ट्रिंग में दो वर्णों के बीच में, जिसमें से एक तो शब्द वर्ण है और दूसरा शब्द वर्ण नहीं है। इस प्रकार, स्ट्रिंग में "Texts for experts", codice_1 "एक्सपर्ट्स" में तो ""ex" " के साथ मेल खाता है, लेकिन "Texts" में मेल नहीं खाता (क्योंकि ""ex" " एक शब्द की सीमा में आ जाता है न कि शब्द सीमा के तुंरत बाद).

कई आधुनिक कम्प्यूटिंग प्रणालियां एक फाइल सिस्टम से फाइलनेम्स के साथ मेल खिलाने के लिए वाइल्डकार्ड वर्ण उपलब्ध कराती हैं। यह कई कमांड-लाइन शेल्स की आभ्यंतर क्षमता है, जिसे ग्लोबिंग के रूप में भी जाना जाता है। वाइल्डकार्ड आमतौर पर रेग्युलर ऍक्सप्रैशन से केवल विकल्पों को सीमित रूप में सूचित करने के मामले में भिन्न है।
टाइपराइटर

टाइपराइटर (या टंकण-यंत्र) एक यन्त्र है जिसका प्रयोग कागज पर कोई पाठ टाइप करने के लिये किया जाता है।

अंग्रेजी का मानक टाइपराइटर क्वर्टी (QUERTY) लेआउट आधारित है। यद्यपि अंग्रेजी के लिये कई सारे लेआउट समय-समय पर बनाये गये जिनमें :en:DVORAK गति के लिहाज से सर्वश्रेष्ठ माना गया परन्तु समय के साथ क्वर्टी ही मानक बन गया। कम्प्यूटर के आविष्कार के पश्चात कीबोर्ड भी क्वर्टी लेआउट पर ही बने।

1930 के दशक में बाजार में हिन्दी टाइपराइटर आया था। हिन्दी टाइपराइटर का विकास अत्यंत जटिल कार्य था। कारण यह कि देवनागरी के अनेक चिह्न येन-केन प्रकारेण २६ कुंजियों पर ही व्यवस्थित करने थे। इसके अतिरिक्त टाइपराइटर मैकेनिकल होने के कारण कम्प्यूटर की तरह न तो मात्राओं को खुद ही जोड़ सकता था, न वर्ण-क्रम के अनुसार संयुक्ताक्षर बना सकता था, अतः सभी चिह्नों, मात्राओं, संयुक्ताक्षरों के लिये अलग से कुंजियाँ याद रखनी पड़ती थी। इस कारण टाइपराइटर का लेआउट अत्यंत जटिल हो गया। परन्तु उस समय हिन्दी टाइप करने का केवल यही एक साधन था।

800px|none|हिन्दी रेमिंगटन टाइपराइटर

कम्प्यूटर पर यूनिकोड प्रणाली लागू से पहले उसके लिये नॉन-यूनिकोड फॉण्ट इसी लेआउट पर आधारित बनाये गये। परन्तु यूनिकोड के आने के बाद प्रचालन तन्त्र में स्क्रिप्ट प्रोसैसिंग इंजन के द्वारा मात्राओं तथा संयुक्ताक्षरों आदि को स्वचालित रूप से प्रकट करना संभव होने से सरल इनस्क्रिप्ट कीबोर्ड बनाया गया। इसमें मात्राओं तथा संयुक्ताक्षरों आदि को अलग से याद नहीं रखना पड़ता। अतः हिन्दी सहित अन्य भारतीय भाषाओं के लिये इसे ही मानक बनाया गया।
छत्तीसगढ़ लोक सेवा आयोग

छत्तीसगढ़ लोक सेवा आयोग की स्थापना छत्तीसगढ़ में लोक सेवा में नियुक्तियों तथा सिविल सेवा से संबंधित सभी विषयों पर शासन को परामर्श देने हेतु की गई है। आयोग की स्थापना भारत के संविधान के अनुच्छेद 315 के तहत छत्तीसगढ़ शासन दिनांक 23 मई 2001 को की गई है।

छत्तीसगढ़ लोक सेवा आयोग का कार्यालय, शंकर नगर, रायपुर में भगतसिंह चौंक के पास स्थित है।
जल चक्र

जल चक्र पृथ्वी पर उपलब्ध जल के एक रूप से दूसरे में परिवर्तित होने और एक भण्डार से दूसरे भण्डार या एक स्थान से दूसरे स्थान को गति करने की चक्रीय प्रक्रिया है जिसमें कुल जल की मात्रा का क्षय नहीं होता बस रूप परिवर्तन और स्थान परिवर्तन होता है। अतः यह प्रकृति में जल संरक्षण के सिद्धांत की व्याख्या है। 

इसके मुख्य चक्र में सर्वाधिक उपयोग में लाए जाने वाला जल रूप - पानी (द्रव) है जो वाष्प बनकर वायुमण्डल में जाता है फिर संघनित होकर बादल बनता है और फिर बादल बनकर ठोस (हिमपात) या द्रव रूप में वर्षा के रूप में बरसता है। हिम पिघलकर पुनः द्रव में परिवर्तित हो जाता है। इस तरह जल की कुल मात्रा स्थिर रहती है।

यह पृथ्वी के सम्पूर्ण पर्यावरण रुपी पारिस्थितिक तंत्र में एक भूजैवरसायन चक्र (Geobiochemical cycle) का उदाहरण है। उन सभी घटनाओं का एक पूर्ण चक्र जिसमें होकर पानी, वायुमंडलीय जलवाष्प के रूप में आरंभ होकर द्रव्य या ठोस रूप में बरसता है और उसके पश्चात्त् वह भू-पृष्ठ के ऊपर या उसके भीतर बहने लगता है एवं अन्ततः वाष्पन तथा वाष्पोत्सर्जन द्वारा पुनः वायुमंडलीय जल-वाष्प के रूप में बदल जाता है।

जल के समुद्र से वायुमण्डल में तथा फिर भूमि पर बहुत सी अवस्थाओं जैसे अवक्षेपण अंतरोधन अपवाह, अन्त: स्यन्दन अन्त: स्त्रवण भौमजल संचयन वाष्पन तथा वाष्पोत्सर्जन इत्यादि प्रक्रियाओं के बाद पुन: समुद्र में वापिस जाने का घटना चक्र। 

जलीय परिसंचरण (circulation) द्वारा निर्मित एक चक्र जिसके अंतर्गत जल महासागर से वायुमंडल में, वायुमंडल से भूमि (भूतल) पर और भूमि से पुनः महासागर में पहुँच जाता है। महासागर से वाष्पीकरण द्वारा जलवाष्प के रूप में जल वायुमंडल में ऊपर उठता है जहाँ जलवाष्प के संघनन से बादल बनते हैं तथा वर्षण (precipitation) द्वारा जलवर्षा अथवा हिमवर्षा के रूप में जल नीचे भूतल पर आता है और नदियों से होता हुआ पुनः महासागर में पहुँच जाता है। इस प्रकार एक जल-चक्र पूरा हो जाता है।

सागर से वायुमंडल तथा थल पर से होता हुआ वापस सागर तक जाने वाला जल का परिसंचरण चक्र। जल वापस सागर तक थल पर से बहता हुआ अथवा भूमिगत मार्गों से पहुंचता है। इस निरंतर चलते रहने वाले चक्र में जल अस्थायी रूप से जीवों में तथा ताजे पानी बर्फिली जमावटों अथवा भूमिगत भंडारों के रूप में जमा होता रहता है।